26.2.97 Euroopan yhteisöjen virallinen lehti N:o L 57/1 (Säädökset, joita ei tarvitse julkaista) NEUVOSTO NEUVOSTON PÄÄTÖS, tehty 17 päivänä joulukuuta 1996, elävien eläinten ja eläintuotteiden kauppaan sovellettavia eläinten terveyttä koskevia toimenpi- teitä koskevan Euroopan yhteisön ja Uuden-Seelannin sopimuksen tekemisestä kirjeenvaihtona (97/131/EY) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuk- sen, ottaa huomioon komission ehdotuksen, sekä katsoo, että yhteisö ja Uusi-Seelanti kävivät neuvotteluja päättääkseen elävien eläinten ja eläintuotteiden kauppaan sovellettavis- ta eläinten terveyttä koskevista toimenpiteistä, näiden neuvottelujen tuloksena sopimus allekirjoitettiin 17 päivänä joulukuuta 1996, kaupan keskeytymisen välttämiseksi ja kunnes sopimus- puolet ovat ilmoittaneet toisilleen sopimuksen 18 artiklan 1 kohdan 2 alakohdassa tarkoitettujen, mainittua sopi- musta koskevien ratifiointimenettelyjensä saattamisesta päätökseen, osapuolet sopivat, että sopimusta sovelletaan kirjeenvaihtona tehdyn sopimuksen mukaisesti 1 päivästä tammikuuta 1997 alkaen väliaikaisesti, ja kyseinen sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta kirjeenvaihtona tehty sopimus Euroopan unionin ja Uuden-Seelannin välisen elävien eläinten ja eläintuotteiden kauppaan sovellettavia eläinten terveyttä koskevia toimenpiteitä koskevan sopi- muksen väliaikaisesta soveltamisesta. Kirjeenvaihtona tehdyn sopimuksen teksti on tämän pää- töksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa kyseinen kirjeenvaihtona tehty sopimus yhteisöä sitovasti. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 17 päivänä joulukuuta 1996. Neuvoston puolesta I. YATES Puheenjohtaja